送春歸
作者：白居易
朝代：唐

paragraphs: 送春歸，三月盡日日暮時。
去年杏園花飛御溝綠，何處送春曲江曲。
今年杜鵑花落子規啼，送春何處西江西。
帝城送春猶怏怏，天涯送春能不加惆悵。
莫惆悵，送春人。
冗員無替五年罷，應須準擬再送潯陽春。
五年炎涼凡十變，又知此身健不健。
好去今年江上春，明年未死還相見。